Ես վիշտ ունեմ բերած երկրից հայրենի…

«Ես վիշտ ունեմ բերած երկրից հայրենի…», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։

Ստեղծման պատմություն 
Եղիշե Չարենցի անվան գրականության և արվեստի թանգարանի Թումանյանի ֆոնդի 32-րդ համարում է պահվում մեկ սևագիր-ինքնագիր, որը գրված է նույն թղթի վրա, ինչ «Հոսիր արտասուքս անկեղծ տխրության» բանստեղծությունը, որը թվագրվել է «21 հունիսի 93»։ Այստեղից ենթադրվում է, որ գրվել է նույն ժամանակ։

Առաջին անգամ տպագրվել է 1941 թվականին, «Սովետական գրականություն» ամսագրի 3-րդ համարի 3-րդ էջում, այնուհետև՝ Հովհաննես Թումանյանի «Երկերի լիակատար ժողովածուի» I հատորի 454-րդ էջում։

Ինքնագրում ջնջված են 3-4 րդ և 7-12 րդ տողերը։

Ծանոթագրություններ 

Հովհաննես Թումանյանի բանաստեղծություններ